Gjengedal er utdannet cand.theol. fra Menighetsfakultetet. Han arbeidet som feltprest i Bardu fra 1967, før han ble residerende kapellan i Breim i 1969. Han var sogneprest i Gloppen kommune fra 1976 til 1982. I 1982 tok han over som generalsekretær for Norges kristelige ungdomsforbund. I 1987 ble han sogneprest i Ålesund og prost i Nordre Sunnmøre prosti frem til 1996. Han ble prostiprest i Nordfjord fra 1996 til 2007, og var blant annet sykehusprest ved Nordfjord sjukehus.